अमेजन में 4 को ढूंढा; सेना का इनकार, कहा- बच्चे हमारी कस्टडी में नहीं
Colombia Amazon Jungle Plane Crash Search Operation Update; Follow Colombia Latest News, Videos, Reports On Dainik Bhaskar (दैनिक भास्कर)
कोलंबिया के अमेजन जंगल में प्लेन क्रैश के 18 दिन बाद 4 बच्चे जिंदा मिलने वाली खबर को लेकर सस्पेंस बना हुआ है। दरअसल, कोलंबियन प्रेसिडेंट गुस्तावो पेट्रो का कहना है कि क्रैश के बाद लापता हुए बच्चे मिल गए हैं। लेकिन सर्च ऑपरेशन में जुटी सेना ने इसकी पुष्टि नहीं की है। मिलिट्री ऑफिसर्स का कहना है कि बच्चे उनकी कस्टडी में नहीं हैं।
अब कोलंबिया की जनता का कहना कि प्रेसिडेंट पेट्रो बच्चों के जिंदा होने की झूठी उम्मीदें दे रहे हैं। न्यूज एजेंसी रॉयटर्स की रिपोर्ट के मुताबिक, 1 मई को सेसना 206 नाम का प्लेन तकनीकी खराबी के कारण क्रैश हो गया था। इसमें 4 बच्चों समेत 7 लोग सवार थे। घटना की जानकारी मिलने के बाद कोलंबिया सरकार और मिलिट्री ने रेस्क्यू एंड सर्च ऑपरेशन- 'ऑपरेशन होप' शुरू कर दिया था।
सेना को टेंपरेरी शेल्टर मिला, लेकिन बच्चे नहीं मिले
मिलिट्री के एक अधिकारी ने कहा- हमें जंगल में एक जगह लकड़ी से बनाया गया एक टेंपरेरी शेल्टर मिला है। वहां कुछ हेयरबैंड, बच्चे के दूध पीने वाली बोतल और आधे खाए हुए फल भी मिले, जिसके बाद हमने लगा कि वहां कोई रह रहा था। लेकिन फिलहाल कोई नहीं मिला है। हमने सर्च ऑपरेशन तेज कर दिया है।
उन्होंने कहा- अमेजन के जंगलों में 131 फीट लंबे पेड़ हैं, जिस वजह से रेस्क्यू एंड सर्च ऑपरेशन में काफी दिक्कतें आ रही हैं। हादसे के बाद लापता हुए बच्चों की उम्र 11 महीने, 4 साल, 9 साल और 13 साल है।
पायलट समेत 3 की मौत हुई थी
अधिकारियों ने कहा- प्लेन अराराक्वारा से सैन जोस डेल ग्वावियारे जा रहा था। इसी बीच क्रैश हो गया था। हादसे के 16 दिन बाद यानी 16 मई को प्लेन का मलबा मिला। हमें मलबे में पायलट समेत 3 शव मिले। इनमें से एक शव रानोक मुकुटुय नाम की महिला का था। वो हादसे के बाद लापता हुए 4 बच्चों की मां थी।
अधिकारी ने कहा- सैन जोस डेल ग्वावियारे शहर कोलंबिया अमेजन इलाके का मुख्य शहर है। यहां सड़कें काफी कम हैं, इसलिए लोग छोटे प्लेन से आना-जाना करते हैं। सेसना 206 के पायलट ने इंजन में खराबी होने की सूचना दी थी, जिसके कुछ मिनट बाद ही प्लेन रडार से गायब हो गया था।
सर्च 100 से ज्यादा जवान तैनात किए गए थे
मिलिट्री एक अधिकारी ने बताया कि रेस्क्यू एंड सर्च ऑपरेशन के लिए 100 से ज्यादा जवानों को तैनात किया गया था। मिलिट्री के एयरप्लेन्स और हेलीकॉप्टर भी बच्चों की तलाश में जुटे हुए थे। स्निफर डॉग्स की भी मदद ली जा रही थी। सिविल एविएशन अथॉरिटी के मुताबिक, प्लेन क्रैश होने के बाद बच्चे मदद मांगने के लिए वहां से निकल गए थे। हालांकि, बच्चे इतने दिनों तक कैसे बचे रहे इसकी जानकारी नहीं मिल सकी है।
ये खबर भी पढ़ें...
पेरू में हादसा: वर्ल्ड हेरिटेज साइट नाजका लाइन्स के पास प्लेन क्रैश में 2 क्रू मेंबर्स समेत 7 लोगों की मौत
पेरू की प्रसिद्ध नाजका लाइन के पास एक पर्यटक विमान दुर्घटनाग्रस्त हो गया। हादसे में विमान के 2 क्रू मेंबर्स समेत समेत 7 लोगों की मौत हो गई। इस घटना की जानकारी पेरू की ट्रांसपोर्ट मिनिस्ट्री ने दी। यह विमान नाजका लाइन्स के दौरे के लिए पर्यटकों को ले जा रहा था। पढ़ें पूरी खबर...